EkBass/fiwiki-20250220-pages-articles huggingface dataset:
Ernest Courant

Ernest David Courant (26. maaliskuuta 1920 Göttingen, SaksaErnest David Courant . Array of Contemporary American Physicists. Viitattu 10.7.2016. – 21. huhtikuuta 2020) oli yhdysvaltalainen fyysikko. Hän syntyi Saksan Göttingenissä matemaatikko Richard Courant’n poikana. Courant valmistui Swarthmoren ja Rochesterin yliopistoista. Hän loi pitkän uran Brookhavenin kansallisessa laboratoriossa, mutta työskenteli myös Stony Brookin yliopistossa. Courant voitti vuonna 1986 Enrico Fermi -palkinnon. Hän oli Yhdysvaltain kansallisen tiedeakatemian jäsen vuodesta 1976. ==Lähteet== Luokka:Yhdysvaltalaiset fyysikot Luokka:Yli satavuotiaiksi eläneet yhdysvaltalaiset Luokka:Vuonna 1920 syntyneet Luokka:Vuonna 2020 kuolleet
Edmund Casimir Szoka

Edmund Casimir Szoka (14. syyskuuta 1927 – 20. elokuuta 2014) oli katolisen kirkon yhdysvaltalainen pappi. Hänet vihittiin papiksi 5. kesäkuuta 1954, sitten piispaksi 20. heinäkuuta 1971; kardinaali hänestä tuli 28. kesäkuuta 1988. Szoka syntyi puolalaisille maahanmuuttajavanhemmille Grand Rapidsissa, Michiganissa. Szoka toimi Detroitin hiippakunnan arkkipiispana vuosina 1981–1990. Hän osallistui uuden paavin valintaan vuoden 2005 konklaavissa. ==Lähteet== *Catholic-hierarchy.org: Edmund Casimir Cardinal Szoka Luokka:Katoliset arkkipiispat Luokka:Yhdysvaltalaiset kardinaalit Luokka:Vuonna 1927 syntyneet Luokka:Vuonna 2014 kuolleet
Beyaz peynir

Beyaz peynir on turkkilainen juusto. Se muistuttaa lähinnä suomalaisten tuntemaa kreikkalaista fetaa. Siinä on kuitenkin korkeampi rasvapitoisuus, usein jopa yli 50 prosenttia, ja runsaammin suolaa. Se voidaan valmistaa vuohen- ja lehmänmaidon seoksesta. Beyaz peynir on hyvä salaattijuusto mutta melko voimakkaan makuinen ja tukeva syötäväksi sellaisenaan. Romanialainen telemea ja bulgarialainen sirene ovat samantapaisia. Luokka:Lehmänmaitojuustot Luokka:Vuohenmaitojuustot Luokka:Turkkilainen keittiö
Puhevalta (kirja)

Puhevalta on Juhana Torkin kirjoittama kirja, joka ilmestyi vuonna 2006. Kirjan pyrkii opettamaan lukijoita taitaviksi retorikoiksi kertomalla nykyajan ja antiikin puhujista. == Katso myös == * Neuvotteluvalta * Retoriikka == Lähteet == == Aiheesta muualla == * Puhevalta-kirjan kotisivut Luokka:Kirjat retoriikasta Luokka:Suomalaiset tietokirjat Luokka:Vuoden 2006 kirjat
Puhevalta

Puhevalta on asianosaisen henkilön oikeus hakemusasioissa esittää vaatimuksensa tuomioistuimessa tai esittää lausumansa oikeudenkäynnissä tai tulla kuulluksi jossakin oikeudellisessa menettelyssä. Näihin liittyen käytetään myös nimityksiä muutoksenhakupuhevalta ja väliintulijan puhevalta.Otavan iso tietosanakirja, Otava 1960–1965Uusi tietosanakirja, Tietosanakirja oy 1960–1966 Tuomioistuimessa tapahtuva oikeusriitojen ratkaisu edellyttää kuitenkin asianosaisen oikeudenkäyntikelpoisuutta. Esimerkiksi 15 vuotta täyttänyt alaikäinen saa käyttää huoltajan ohella puhevaltaansa (rinnakkainen puhevalta) henkilöään koskevassa riita- ja rikosasiassaOikeudenkäymiskaaren 12 luku 1 § sekä hallintoasiassa Hallintolain 14 § ja hallintoprosessissa. Yleiskielessä puhevalta tarkoittaa samaa kuin puheoikeus eli oikeutta käyttää puheenvuoroja jossakin tilaisuudessa, esimerkiksi kokouksessa.Kielitoimiston sanakirja, Kotimaisten kielten tutkimuskeskus 2006, ISBN 952-5446-20-4 ==Lähteet== Luokka:Prosessioikeus
Annie Saumont

Annie Saumont (16. maaliskuuta 1927 Cherbourg-Octeville – 31. tammikuuta 2017 Pariisi) oli ranskalainen kirjailija. Hän voitti palkintoja lukuisilla novelleillaan ja sai lisäksi tunnustusta käännöskirjallisuudestaan englannista ranskaksi. ==Lähteet== Luokka:Ranskalaiset kirjailijat Luokka:Vuonna 1927 syntyneet Luokka:Vuonna 2017 kuolleet
Afganistanin afgaani

Afgani (, ) on Afganistanin rahayksikkö. Sen valuuttatunnus on AFN. Se jakaantuu sataan puliin. Afganistanissa on käytössä 1, 2 ja 5 afganin kolikot ja 1, 2, 5, 10, 20, 50, 100, 500, 1 000 afganin setelit. Luokka:Aasian rahayksiköt Luokka:Afganistanin talous
William Smithers

William Smithers (s. 10. heinäkuuta 1927 Richmond, Virginia) on yhdysvaltalainen näyttelijä. Hänet muistetaan Jeremy Wendellin roolista televisiosarjassa Dallas, jossa hän esiintyi 1980-luvulla. Hän menestyi myös Broadway-teatterissa. == Aiheesta muualla == * * Luokka:Yhdysvaltalaiset näyttelijät Luokka:Vuonna 1927 syntyneet Luokka:Elävät henkilöt
Neuvotteluvalta (kirja)

Neuvotteluvalta – Miten tulen huippuneuvottelijaksi? on Sami Miettisen ja Juhana Torkin vuonna 2008 kirjoittama neuvottelutaidon opaskirja. Kirjan mukaan neuvottelutaidot ovat ihmisten yhteisöllisten suhteiden kantava voima. Kirjassa sosiaalinen elämä esitetään jatkuvana neuvotteluna, jossa pärjätäkseen on oivallettava keiden kanssa kannattaa neuvotella ja millä tavalla. Neuvotteluvalta esittelee neljää hyvän neuvottelijan perusominaisutta: vallan, analyyttisyyden, sosiaalisuuden ja periaatteellisuuden. Kirjoittajat vertaavat näitä neljää ihmisen lihaksiin, aivoihin, sydämeen ja sieluun. Helsingin Sanomat on käyttänyt kirjassa esitettyä teoriaa huippupoliitikkojen neuvottelutaitojen arviointiin. ==Katso myös== * Sami Miettinen * Juhana Torkki: Puhevalta (kirja) - kuinka kuulijat vakuutetaan, Otava, 2006 * Neuvottelu ==Lähteet== ==Aiheesta muualla== *Neuvotteluvalta-kirjan kotisivut * Sami Miettinen, Juhana Torkki: Neuvotteluvalta - Miten tulen huippuneuvottelijaksi?, (WSOY 2008, ISBN 9789510339992) Luokka:Suomalaiset tietokirjat
Rannelukko

Rannelukko on nivellukko, joka vaikuttaa pääasiassa ranneniveleen. Rannelukko saadaan aikaan tyypillisesti ottamalla kiinni vastustajan kädestä ja taivuttamalla ja/tai vääntämällä sitä. Rannelukot ovat yleisiä aikidon, hapkidon ja jujutsun kaltaisissa kamppailulajeissa, joissa niitä opetetaan itsepuolustustekniikoina. Rannelukkoja voivat käyttää hyväksyttyinä voimankäytön menetelminä myös poliisit ja muut turvallisuusalan toimijat. Rannelukko tehdään yleensä niin, että otetaan yksin, tai kaksin käsin kiinni vastustajan kämmenestä kiinni kämmenselkä itseään päin ja käännetään sitä poispäin kehosta. Luokka:Kamppailulajit
Mariagerfjordin kunta

Mariagerfjord on Pohjois-Jyllannin alueella Tanskassa sijaitseva kunta. Vuoden 2020 huhtikuussa kunnassa oli 41 743 asukasta, ja sen pinta-ala oli 718,3 neliökilometriä. Kunnan keskustaajama on nimeltään Hobro. Kunta syntyi 1. tammikuuta 2007 Tanskan kuntauudistuksen seurauksena, jolloin entiset Ardenin, Hadsundin ja Hobron kunnat sekä osa entistä Mariagerin kuntaa yhdistyivät. Kunta sijaitsee Mariagerin vuonon ympärillä, mistä sen nimi myös juontuu. ==Lähteet== ==Aiheesta muualla== * Mariagerfjordin kunnan kotisivut *
Vesthimmerlandin kunta

Vesthimmerland on Pohjois-Jyllannin alueella Tanskassa sijaitseva kunta. Vuoden 2020 huhtikuussa kunnassa oli 36 659 asukasta, ja sen pinta-ala oli 769,7 neliökilometriä. Kunnan keskustaajama on nimeltään Aars. Kunta syntyi 1. tammikuuta 2007 Tanskan kuntauudistuksen seurauksena, jolloin entiset Aalestrupin, Farsøin, Løgstørin ja Aars kunnat yhdistyivät. ==Lähteet== ==Aiheesta muualla== * Vesthimmerlandin kunnan kotisivut Luokka:Pohjois- Jyllannin kunnat
Gribskovin kunta

Gribskov on Pääkaupunkialueella Tanskassa sijaitseva kunta. Vuoden 2020 alussa kunnassa oli 41 084 asukasta, ja sen pinta-ala oli 279,5 neliökilometriä. Kunnan keskustaajama on nimeltään Helsinge. Kunta syntyi 1. tammikuuta 2007 Tanskan kuntauudistuksen seurauksena, jolloin entiset Græsted-Gillelejen ja Helsingen kunnat yhdistyivät. ==Lähteet== ==Aiheesta muualla== * Gribskovin kunnan kotisivut Luokka:Gribskovin kunta
Mikko Latvala

Mikko Tapio Latvala (s. 8. heinäkuuta 1980 Vaasa) on suomalainen seiväshyppääjä. Urheilu-urallaan hän edusti Haapajärven Kiilat -seuraa. Latvala saavutti hopeaa alle 23-vuotiaiden Euroopan-mestaruuskilpailuissa vuonna 2001 Amsterdamista tuloksella 550. Hän karsiutui loppukilpailusta vuonna 2002 Wienin sisäratojen EM-kisoissa tuloksella 540 cm ja Münchenin EM- kilpailuissa tuloksella 525 cm. Hän jäi karsintaan myös Madridin sisäratojen EM-kisoissa 2005 tuloksella 560 cm ja Pekingin olympialaisissa 2008 tuloksella 545 cm. Aikuisten SM-tasolta hän on saavuttanut kaksitoista mitalisijaa halli- ja ulkorata mukaan lukien. Ulkoradoilla kultaa vuosina 2002 ja 2005, hopeaa 2001 ja 2003, pronssia 2004 ja 2009 sekä sisäradoilla kultaa 2002 ja 2005, hopeaa 2003, 2004 ja 2008 ja pronssia 2000. Ennätyksensä 566 cm hän hyppäsi 1. heinäkuuta 2001 Somerolla. Urheilu-uransa jälkeen Latvala on toiminut valmentajana. Kaudella 2014 hän toimi Superpesis-joukkue Koskenkorvan Urheilijoiden fysiikkavalmentajana.Kossu Iskee -lehti 2/2013 s. 11 ”Kivijalasta kohti huippua” Mikko Latvala asuu nykyisin Kuortaneella ja työskentelee Kuortaneen Urheiluopistossa. Vuonna 2024 hän perusti Awot-nimisen yhtyeen yhdessä Johan-Antti Kivilahden ja Valtteri Parkkosen kanssa. Latvala soittaa yhtyeessä rumpuja. == Lähteet == Luokka:Suomalaiset seiväshyppääjät Luokka:Vuonna 1980 syntyneet Luokka:Elävät henkilöt
Mario del Monaco

pienoiskuva|Mario del Monaco Mario del Monaco (27. heinäkuuta 1915 Firenze, Italia – 16. lokakuuta 1982 Mestre, Italia) oli italialainen tenori ja yksi aikansa kuuluisimmista oopperalaulajista. Del Monaco syntyi Firenzessä varakkaaseen perheeseen. Hän opiskeli ensin viulunsoittoa, mutta tunsi laulamisen enemmän omaksi alakseen. Hän valmistui Rossinin konservatoriosta Pesorassa, missä hän myös tapasi ensimmäisenä kertaa Renata Tebaldin, jonka kanssa teki myöhemmin urallaan menestyksekkäästi yhteistyötä. Mestari Raffaeli huomasi oppilaansa lahjakkuuden ja auttoi del Monacon uran alkuun. Del Monaco aloitti tenorinuransa esiintymällä 31. joulukuuta 1940 Milanossa Pinkertonin roolissa Giacomo Puccinin oopperassa Madama Butterfly. Hänen uransa päärooli oli Verdin Otello, jota hän esitti ensi kerran 1950 ja sittemmin koko uransa ajan. Del Monaco nauhoitti pitkän sarjan Verdin ja Puccinin oopperoita Deccan levy-yhtiössä. Hän levytti Fedoran 1969, vastarooleissa Magda Olivero ja Tito Gobbi. Del Monaco avioitui Rita Filippinin kanssa 1941. Vuonna 1975 del Monaco vetäytyi näyttämöltä eläkkeelle. == Aiheesta muualla == * Mario Del Monacon viralliset kansainväliset kotisivut . Luokka:Italialaiset tenorit Luokka:Vuonna 1915 syntyneet Luokka:Vuonna 1982 kuolleet
Chalfont & Latimerin asema

Chalfont & Latimerin asema on asema Lontoon metron Metropolitan Linella sekä Chiltern Railwaysin Lontoosta Aylesburyyn vievällä reitillä. Asema avattiin 8. heinäkuuta 1889. Alkuperäinen nimi oli Chalfont Road, mutta se vaihdettiin nykyiseksi 1. marraskuuta 1915. Matka Chalfont & Latimerista Cheshamiin, 6,3 kilometriä, on pisin kahden aseman välinen etäisyys Lontoon metrossa. == Lähteet == Luokka:Buckinghamshiren rakennukset ja rakennelmat Luokka:Lontoon metroasemat
Erich Eliskases

Erich Gottlieb Eliskases (15. helmikuuta 1913 – 2. helmikuuta 1997) oli shakin suurmestari. Hän edusti niin Itävaltaa, kuin Saksaa ja Argentiinaakin. Eliskases syntyi Inssbruckissa, Itävallassa. Hän sai kansainvälisen mestarin arvonimen vuonna 1950 ja suurmestarin arvonimen vuonna 1952. Eliskases oli Itävallan mestari vuonna 1929, Unkarin mestari vuonna 1934 sekä Saksan mestari vuosina 1938 ja 1939. Eliskases muutti Etelä-Amerikkaan toisen maailmansodan puhjettua. ==Aiheesta muualla== * Luokka:Itävaltalaiset shakinpelaajat Luokka:Saksalaiset shakinpelaajat Luokka:Argentiinalaiset shakinpelaajat Luokka:Brasilialaiset shakinpelaajat Luokka:Shakin suurmestarit Luokka:Vuonna 1913 syntyneet Luokka:Vuonna 1997 kuolleet
Tito Gobbi

Tito Gobbi (24. lokakuuta 1913 Bassano del Grappa, Italia – 5. maaliskuuta 1984) oli italialainen baritoni. Gobbi syntyi Bassano del Grappassa ja opiskeli lakia Padovan yliopistossa ennen laulajaksi alkamista. Hän teki oopperadebyyttinsä Count Rudolfon roolissa Vincenzo Bellinin oopperassa vuonna 1935. Hän teki debyyttinsä La Scala -oopperassa Milanossa 1942 ja esiintyi Covent Gardenissa Lontoossa 1951. == Aiheesta muualla == *Associazine Tito Gobbi Luokka:Italialaiset baritonit Luokka:Vuonna 1913 syntyneet Luokka:Vuonna 1984 kuolleet
Viv Richards

Isaac Vivian Alexander "Viv" Richards (s. 7. maaliskuuta 1952) on uransa lopettanut kriketinpelaaja, joka edusti maaottelutasolla Länsi-Intian saariston joukkuetta. Hänen ammattilaisuransa jatkui 1970-luvun alusta 1990-luvulle; ensimmäisen test matchinsa hän pelasi 1974 ja viimeisensä 1991. Richards syntyi Antiguan saarella Karibialla. Richards on useissa äänestyksissä valittu yhdeksi 1900-luvun kriketin suurimmista nimistä. Hän oli Wisdenin vuoden kriketinpelaaja 1977. Hän pelasi uransa aikana myös jalkapalloa. Luokka:Kriketinpelaajat Luokka:Antiguabarbudalaiset urheilijat Luokka:Vuonna 1952 syntyneet Luokka:Elävät henkilöt
Javier Bulfoni

Javier Bulfoni (s. 26. syyskuuta 1976 Buenos Aires) on argentiinalainen koripalloilija. Hänen nykyinen seuransa on Bàsquet Manresa, joka pelaa Espanjan koripallon pääsarjassa. Bulfoni on edustanut urallaan myös La Plataa, CB Incaa, CB Algecirasta ja Baloncesto Leónia. == Aiheesta muualla == *ACB:n pelaajaprofiili Luokka:Argentiinalaiset koripalloilijat Luokka:Italialaiset koripalloilijat Luokka:Vuonna 1976 syntyneet Luokka:Elävät henkilöt
George Alan Thomas

George Alan Thomas, (14. kesäkuuta 1881 – 23. heinäkuuta 1972) oli brittiläinen shakin- sulkapallon- ja tenniksenpelaaja. Thomas oli kahdesti Britannian mestari shakissa ja seitsemänkertainen sulkapallon mestari. Hän myös pelasi miesten nelinpelin Wimbledonin semifinaaleissa vuonna 1911.http://moreresults.factiva.com/results/index/index.aspx?ref=MALMAI0020040506e0560001q == Lähteet == ==Aiheesta muualla== * Luokka:Brittiläiset shakinpelaajat Luokka:Brittiläiset tennispelaajat Luokka:Brittiläiset sulkapalloilijat Luokka:Vuonna 1881 syntyneet Luokka:Vuonna 1972 kuolleet
Tyrone Jones

Tyrone Jones (3. elokuuta 1961 – 10. kesäkuuta 2008) oli yhdysvaltalainen joukkueurheilija, joka pelasi kanadalaista jalkapalloa Canadian Football Leaguen seuroissa. Hän pelasi lyhyesti myös amerikkalaista jalkapalloa Phoenix Cardinalsissa. Jonesin ammattilaisseuroina Kanadassa olivat 1980–1990-luvuilla Winnipeg Blue Bombers, Saskatchewan Roughriders ja British Columbia Lions. Hän voitti kaksi Grey Cupia (1984 & 1990). Jonesilla todettiin elokuussa 2005 aivokasvain, johon hän kuoli 46-vuotiaana 10. kesäkuuta 2008. == Lähteet == Luokka:Yhdysvaltalaiset urheilijat Luokka:Vuonna 1961 syntyneet Luokka:Vuonna 2008 kuolleet
Leonardo Gutiérrez

Leonardo Martín Gutiérrez (s. 16. toukokuuta 1978 Mar del Plata, Argentiina) on argentiinalainen koripalloilija. Hän oli mukana voittamassa olympiakultaa Ateenassa 2004, olympiapronssia Pekingissä 2008 ja MM-hopeaa Indianapolisissa 2002. Hän kuului Argentiinan kokoonpanoon myös Lontoon olympialaisissa 2012 ja vuoden 2006 MM-turnauksessa Japanissa. == Lähteet == == Aiheesta muualla == * Luokka:Argentiinalaiset koripalloilijat Luokka:Argentiinalaiset olympiavoittajat Luokka:Vuonna 1978 syntyneet Luokka:Elävät henkilöt
Vestibyyli

Vestibyyli on rakennuksen eteisaula tai porrashalli. Nimitys on peräisin latinan kielen sanasta vestibulum, joka tarkoittaa kotilieden jumalatar Vestalle pyhitettyä. Vestibyyli oli yksi antiikin Rooman asuintalon eli domuksen osista: ovelta atriumiin johtava käytävä. == Lähteet == == Aiheesta muualla == Luokka:Arkkitehtuurin käsitteet Luokka:Tilat
Ehrhardt Post

Alfred M. Ehrhardt Post (23. syyskuuta 1881 Cottbus – 1. elokuuta Berliini 1947) oli saksalainen shakinpelaaja. Vuosina 1939–1945 Post toimi Saksan shakkiliiton presidenttinä ja oli kaikkien tärkeimpien Euroopan shakkiturnausten pääjärjestäjä. ==Lähteet== *Jeremy Gaige’s chess tournament crosstable ETexts & EBooks (Pdf-tiedosto) *Gründung und Aufbau einer Organisation Schachfeld.de *Chess Vignettes Angelfire.lycos.com ==Aiheesta muualla== * Luokka:Saksalaiset shakinpelaajat Luokka:Vuonna 1881 syntyneet Luokka:Vuonna 1947 kuolleet
Oldřich Duras

thumb|right|Oldřich Duras Oldřich Duras (30. lokakuuta 1882 Böömi, Itävalta- Unkari – 5. tammikuuta 1957 Praha, Tšekkoslovakia) oli tšekkiläinen shakinpelaaja. Maailman shakkiliitto FIDE myönsi hänelle suurmestarin arvonimen vuonna 1950, kun titteli ensi kertaa esiteltiin. Duras oli myös huomattava shakkiongelmien tekijä. ==Aiheesta muualla== * Luokka:Tšekkiläiset shakinpelaajat Luokka:Shakin suurmestarit Luokka:Vuonna 1882 syntyneet Luokka:Vuonna 1957 kuolleet
Emmanuel Bangué

Emmanuel Bangué (s. 21. heinäkuuta 1971) on entinen ranskalainen pituushyppääjä. Bangué sijoittui Atlantan olympialaisissa 1996 neljänneksi tuloksella 8,19. Seuraavana vuonna hän karsiutui Ateenan MM-kilpailuissa hypättyään 7,93. Valencian sisäratojen EM-kilpailuista 1998 hän saavutti pronssia tuloksella 8,05. Sevillan MM-kilpailuissa 1999 hän sijoittui finaalissa yhdeksänneksi ja voitti aikaisemmin samana vuonna lisäksi Euroopan cupin. Wienin sisäratojen EM-kisoissa 2002 hän karsiutui tuloksella 7,58. == Ennätykset == * 100 metrin juoksu: 10,25 (1998) * Pituushyppy: 8,25 (1997) ==Lähteet== * Luokka:Ranskalaiset pituushyppääjät Luokka:Vuonna 1971 syntyneet Luokka:Elävät henkilöt
Antonio Rico

Antonio Rico (26. helmikuuta 1908 – 16. joulukuuta 1988) oli espanjalainen shakinpelaaja.http://www.ajedrezastur.com/historia/rico.htm Rico oli Asturian mestari kahdeksan kertaa: 1944, 1945, 1946, 1947, 1948, 1952, 1953 ja 1956.http://www.ajedrezastur.com/historia/indiastu.htm Vuonna 1934 Rico oli 5.-6. Madridin turnauksessa. Espanjan sisällissodan jälkeen hän voitti Madridin turnauksen 1942, oli neljäs Gijónissa 1944, ja oli 3.-4. Espanjan mestaruuskilpailuissa Bilbaossa 1945. Rico voitti Gijónin turnauksen vuonna 1945 jättäen taakseen muun muassa Aleksandr Alehinin, oli neljän Gijónissa 1946, yhdeksäs vuonna 1947, toinen Avilesissa 1947 ja voitti Gijónissa vuonna 1948.http://www.ajedrezastur.com/historia/integijo.htm == Lähteet == ==Aiheesta muualla== * Luokka:Espanjalaiset shakinpelaajat Luokka:Vuonna 1908 syntyneet Luokka:Vuonna 1988 kuolleet
Suomirokkia 4

Suomirokkia 4 (24 rytinärockin klassikkoa) on samannimisen, Poko Rekordsin julkaiseman, kokoelmalevysarjan neljäs osa. Se julkaistiin vuonna 1999. Albumi saavutti kultalevyn rajan vuonna 2000. == Kappaleet == # Sleepy Sleepers: "Kuka mitä häh?" # Rock'n'Roll Band: "I'm Gonna Roll" # Apulanta: "Anna mulle piiskaa" # Popeda: "John Holmes" # Rauli Badding Somerjoki: "Fiilaten ja höyläten" # Hurriganes: "Get On" # Sielun Veljet: "Aina nälkä" # Problems?: "Katupoikien laulu" # Santa Lucia: "Miljoona ruusua" # The 69 Eyes: "Call Me" # Neljä Ruusua: "Juppihippipunkkari" # Eppu Normaali: "Science Fiction" # Juice Leskinen & Coitus Int.: "Heinolassa jyrää" # Tarharyhmä: "Beibini asuu Torniossa (mitä teen?)" # Tehosekoitin: "C'mon Baby Yeah" # Pelle Miljoona Oy: "Olen kaunis" # Juliet Jonesin Sydän: "Helppo elämä" # Hassisen Kone: "Pelkurit" # Kolmas Nainen: "Sähkökitara, hyvää tahtoa ja kavereita" # Hybrid Children: "Gangrene Lane" # Ne Luumäet: "Läski presidentiksi" # Rytke: "Tv- lupatarkastaja" # Ratsia: "Lontoon skidit" # Yö: "Särkynyt enkeli" == Katso myös == * Suomirokkia-sarjan muut julkaisut == Lähteet == Luokka:Vuoden 1999 albumit Luokka:Suomirokkia-sarjan albumit
Portugalin Shakkiliitto

Portugalin Shakkiliitto (FPX) hallinnoi Portugalin shakkitapahtumia. Se järjestää jokavuotiset shakin portugalinmestaruuskilpailut. ==Aiheesta muualla== *Portugalin Shakkiliitto Luokka:Shakkiliitot
Kari Asikainen

Kari Aaro Juhani Asikainen (s. 24. lokakuuta 1939 Parkano) on suomalainen sisustusarkkitehti.Facta 2001, Täydennysosa 1990, s. 206. WSOY 1990. Hän valmistui Taideteollisesta oppilaitoksesta vuonna 1966. Asikaisen tunnetuin tuote on vuodesta 1969 valmistettu Kari-tuolimallisto. Asikainen on työskennellyt eri suunnittelutoimistoissa, ja oma suunnittelutoimisto Kari Design Oy hänellä on ollut vuodesta 1983. Hän suunnitteli muun muassa Kannelmäen kirkon sisustuksen vuonna 1968. Vuosina 1973–1988 hän työskenteli Taideteollisen korkeakoulun huonekalusuunnittelun tuntiopettajana, sen jälkeen 1988–1994 Taideteollisen korkeakoulun teollisen huonekalusuunnittelun professorina ja Länsi-Suomen muotoilukeskus Muovan johtajana Vaasassa. Asikainen sai vuonna 1982 SIO:n Vuoden kalustesuunnittelija -palkinnon vuoden parhaasta julkisten tilojen huonekalusta (Kari 3 -tuoli) ja 1984 Valtion taideteollisuuspalkinnon. Hänellä oli 1999 taideteollisuusmuseossa retrospektiivinen näyttely. ==Lähteet== == Aiheesta muualla == * Kari Design. * Kari Asikainen Martelan sivustolla. Luokka:Suomalaiset muotoilijat Luokka:Vuonna 1939 syntyneet Luokka:Elävät henkilöt
Egedalin kunta

Egedal on Pääkaupunkialueella Tanskassa sijaitseva kunta. Vuoden 2020 huhtikuussa kunnassa oli 43 376 asukasta, ja sen pinta-ala oli 125,8 neliökilometriä. Kunnan keskustaajama on nimeltään Stenløse. Kunta syntyi 1. tammikuuta 2007 Tanskan kuntauudistuksen seurauksena, jolloin entiset Ledøje- Smørumin, Ølstykken ja Stenløsen kunnat yhdistyivät. ==Lähteet== ==Aiheesta muualla== * Egedalin kunnan kotisivut *
Olli Ikkala (fyysikko)

Olli Tapio Ikkala (s. 15. elokuuta 1953 Helsinki) on suomalainen fyysikko. Hän on ollut Teknillisen korkeakoulun professori vuodesta 1999 ja toimii nykyään polymeerifysiikan ja molekulaaristen nanorakenteiden professorina. Suomen Akatemian akatemiaprofessori hän on ollut vuodesta 2005 alkaen. Ikkala valmistui tohtoriksi Teknillisestä korkeakoulusta 1983. Väitöskirjan aiheena olivat vorteksit eli pyörteet helium-3-supranesteessä. Ikkala on julkaissut tieteellisiä töitään useissa arvostetuissa tieteellisissä julkaisuissa, joista tunnetuimpia ovat Science ja Nature Materials. Hän on jäsen monissa tieteellisissä järjestöissä, kuten American Chemical Societyssä. Hän kuuluu myös esimerkiksi American Association for Advancement of Science -yhdistyksen julkaiseman Science-lehden vertaisarviointia suorittavaan toimikuntaan vuodesta 2006 alkaen. Ikkala valittiin Suomalaisen Tiedeakatemian jäseneksi vuonna 2003. Ikkala on toiminut muun muassa Suomen fyysikkoseuran puheenjohtajana. Hän vuonna 2002 Emmanuel Merck -palkinnon. Vuonna 2023 Ikkala sai Suomen tiedepalkinnon. == Kunnianosoituksia == * Ordre des Palmes académiques (Ranska, 2018) ==Lähteet== * ===Viitteet=== Luokka:Akatemiaprofessorit Luokka:Suomalaiset professorit Luokka:Teknillisen korkeakoulun professorit Luokka:Suomalaiset fyysikot Luokka:Vuonna 1953 syntyneet Luokka:Elävät henkilöt
Timo Saarnio

Timo Saarnio (s. 1944 HelsinkiSaarnio, Martela) on suomalainen sisustusarkkitehti ja kalustesuunnittelija. Hän on keskittynyt 1990-luvun lamasta alkaen kalusteisiin ja suunnitellut erityisesti tuoleja.Hannu Pöppönen, Tuoli sukellusveneeseen. Helsingin Sanomat 1.6.2014 s. B 31 == Ura == Saarnio valmistui sisustusarkkitehdiksi 1971 Taideteollisesta oppilaitoksesta Helsingistä. Valmistuttuaan Saarnio työskenteli eri arkkitehtitoimistoissa Helsingissä kymmenen ensimmäistä vuotta. Hänen päätöitään tältä ajanjaksolta ovat muun muassa Valion pääkonttorin sisustus Helsingissä 1975–1977 ja Bagdadin konferenssikeskus Irakissa 1978–1981. Saarnio aloitti 1982 työskentelyn omassa sisustusarkkitehtitoimistossa, jossa hän suunnitteli sisustuksia useiden yritysten pääkonttoreihin. Asiakkaita olivat muun muassa Kemira, Perusyhtymä, Fiskars, Partek, Jaakko Pöyry Oy ja Haka. Vuodesta 1982 hän on myös toiminut huonekalusuunnittelijana ja osallistunut useisiin suunnittelukilpailuihin. 1990-luvun lamasta lähtien hän on ollut pelkästään kalustesuunnittelija. Saarnio suunnitteli 1987 Intimo- kalustesarjan ensin omalle yritykselleen Intimo Oy:lle, sittemmin mallisto siirtyi Martela Oy:lle. Intimo-sarjaan kuuluvat julkitilakäyttöön tarkoitetut yleistuolit, nojatuolit, sohvat ja pöydät. Yhdestä puuosasta ilman liitoksia valmistetun Una-tuolin Saarnio suunnitteli vuonna 1995 P. O. Korhonen Oy:lle. Vuodesta 1992 Timo Saarnio on työskennellyt freelance-huonekalusuunnittelijana ja tehnyt yhteistyötä muun muassa Martelan, P. O. Korhosen, Selka-Line Oy:n, italialaisen Horm srl:n ja japanilaisen Interior Center Co. Ltd:n kanssa. Saarnio on osakkaana Arktis-toimistossa, jonka suunnittelijana hän toimii. ==Palkinnot ja tunnustukset== Saarnio on palkittu lukuisissa eri muotoilukilpailuissa. Saarnio on saanut Taideteollisuuden Valtionpalkinnon 1990. Vuonna 1997 hänelle myönnettiin kolmevuotinen Valtion taiteilija- apuraha. Hän on toiminut myös Taideteollisessa korkeakoulussa tuntiopettajana sekä SIO:n ja Ornamon luottamustehtävissä. Vuonna 1996 hän vastaanotti kolme merkittävää muotoilualan palkintoa: * Ensimmäinen palkinto kansainvälisessä Asahikawa-96 kilpailussa Japanissa, kilpailutyönä Woody–tuoli * Ensimmäinen palkinto Forsnäs–kilpailussa Ruotsissa, kilpailutyönä Duetto–tuoli * Red Dot -palkinto korkeatasoisesta suunnittelutyöstä Saksassa, kilpailutyönä Una–tuoli Vuonna Saarnion Pack-tuoli valittiin 1998 Vuoden tuoliksi Udinen kansainvälisillä huonekalumessuilla Italiassa. Saarnion Una-tuoli valittiin 1999 Brnossa näyttelyn parhaaksi huonekaluksi (Best of Mobis) Tšekin tasavallassa. Samana vuonna Saarnio sai SIO:n Vuoden kalustesuunnittelija -palkinnon Habitare–messuilla Helsingissä Clip–tuolillaan ja vastaanotti ”Good Design Awardin” Japanissa Woody-Stack-tuolilla.Vuoden kalustesuunnittelija (SIO), SIO ry. Internet Archive 21.10.2017. Viitattu 23.11.2021. ==Lähteet== ==Aiheesta muualla== *Saarniosta Designarkiston sivuilla Luokka:Suomalaiset arkkitehdit Luokka:Vuonna 1944 syntyneet Luokka:Elävät henkilöt
Suomirokkia 5

Suomirokkia 5 (40 kaikkien aikojen suomirock-klassikkoa) on samannimisen, Poko Rekordsin julkaiseman, kokoelmalevysarjan viides osa. Se julkaistiin vuonna 2000. Albumi saavutti kultalevyn rajan vuonna 2000, platinalevyn rajan vuonna 2000, ja tuplaplatinan rajan 2002. == Kappaleet == CD1: # Neljä Baritonia: "Popmusiikkia" # Eppu Normaali: "Murheellisten laulujen maa" # J. Karjalainen yhtyeineen: "Telepatiaa" # Maija Vilkkumaa: "Satumaa-tango" # Tehosekoitin: "Asfaltti polttaa" # Hurriganes: "Bourbon Street" # Hanoi Rocks: "Tragedy" # Neljä Ruusua: "Poplaulajan vapaapäivä" # Juice Leskinen: "Viidestoista yö" # HIM: "When Love and Death Embrace" # 22-Pistepirkko: "Birdy" # Dingo: "Autiotalo" # Pelle Miljoona: "Moottoritie on kuuma" # Popeda: "Kersantti Karoliina" # CMX: "Ruoste" # Hassisen Kone: "Levottomat jalat" # Tuomari Nurmio: "Lasten mehuhetki" # Tavaramarkkinat: "Kevät" # Keba: "Kesä Espalla" # Miljoonasade: "Marraskuu" CD2: # Ismo Alanko: "Kun Suomi putos puusta" # Kolmas Nainen: "Tästä asti aikaa" # Mamba: "Älä jätä minua" # EppuPopedaNormaali: "20 vuotta sikana" # Leevi and the Leavings: "Teuvo, maanteiden kuningas" # Bogart Co.: "All The Best Girls" # Jonna Tervomaa: "Suljettu sydän" # Yö: "Likaiset legendat I" # Don Huonot: "Hyvää yötä ja huomenta" # Ultra Bra: "Tyttöjen välisestä ystävyydestä" # Maukka Perusjätkä: "Säpinää" # Peer Günt: "Backseat" # Suurlähettiläät: "Kun tänään lähden" # Maarit: "Jäätelökesä" # Rauli Badding Somerjoki: "Tähdet, tähdet" # Sir Elwoodin hiljaiset värit: "Viimeisellä rannalla" # Pekka Ruuska: "Rafaelin enkeli" # Hector: "Olen hautausmaa" # Yö & Jussi Hakulinen: "Joutsenlaulu" # Aknestik: "Suomirokkia" == Katso myös == * Suomirokkia-sarjan muut julkaisut == Lähteet == Luokka:Vuoden 2000 albumit Luokka:Suomirokkia-sarjan albumit
Samuli Naamanka

Samuli Naamanka () on suomalainen sisustusarkkitehti ja taiteen maisteri. Naamanka nousi julkisuuteen kehittämällään graafisella betonilla. Menetelmän avulla betonielementin pintaan saadaan pysyvä painokuvio. ==Koulutus== Samuli Naamanka opiskeli Oulun yliopistossa luonnontieteellisen tiedekunnan fysiikan laitoksella vuosina 1989–1992. Yliopisto-opintojensa ohessa hän harrasti kuvataiteita, joihin perehtyi Limingan taidekoulussa vuonna 1990. Hän siirtyi vuonna 1992 Oulun yliopistosta opiskelemaan Rovaniemen taide- ja käsiteollisuusoppilaitokseen (nykyisin osa Lapin yliopiston taiteiden tiedekuntaa) ja kirjoittautui seuraavana vuonna Taideteolliseen korkeakouluun, josta valmistui taiteen maisteriksi vuonna 2000. Hän jatkoi vielä opintojaan Denmarks Design Schoolissa Kööpenhaminassa. ==Tuotanto ja ura== thumb|Graafisella betonilla toteutettu Naamangan julkisivutaideteos Kesäniitty Oulussa (2016). Lopputyön aiheena Taideteollisessa korkeakoulussa Samuli Naamangalla oli Graafinen Betoni, menetelmä kuvioidun betonipinnan aikaan saamiseksi. Samuli Naamanka on perustajajäsen työhuone DNA.ssa (Design and Architecture) yhdessä kymmenen muun suunnittelijan kanssa. Oman suunnittelutoimiston Reseptori Oy:n Naamanka perusti vuonna 1996. Graafisen betonin lisäksi Naamangan kehittämiä tuotteita ovat mm. FX Design Awardin saanut Clash-yleistuoli vuodelta 2003, Sides-tuoli (2007) ja vuonna 2008 Nordiska Designprisetin (ent. Forsnäs Priset) saanut Avarten valmistama Uni- tuoli. Naamanka on suunnitellut tuotteita myös muun muassa salolaiselle Arvo Piiroinen Oy:lle, Saas Instrumentille, Arktikselle ja Plastexille. Vuoden 2010 Habitare-messuilla Samuli Naamanka voitti EcoDesign-valaisinkilpailun työllään Biodegradable Roll, jonka materiaalina oli muovinkaltainen tärkkelyssokerista valmistettu polymaitohappo. Voittajan valitsi saksalainen valaisinsuunnittelija Ingo Maurer. Vuonna 2015 Naamanka sai Asko Avonius -palkinnon. Vuonna 2017 Samuli Naamanka perusti oman Naamanka-nimisen huonekalualan yrityksen, jonka mallistoon kaikki Clash-sarjan kalusteet siirtyivät. Lisäksi Habitare-messuilla Helsingissä syksyllä 2017 mallistoon lanseerattiin joukko uusia tuotteita. Naamanka on kitaristi Andy McCoyn serkku. ==Lähteet== == Aiheesta muualla == *Samuli Naamangan www-sivut Luokka:Suomalaiset sisustusarkkitehdit Luokka:Suomalaiset muotoilijat Luokka:Vuonna 1969 syntyneet Luokka:Elävät henkilöt
Opaltšentsit

Bulgarian vapaaehtoiset (, ) olivat bulgarialaisista vapaaehtoisista koostuneita Venäjän keisarikunnan armeijan sotilasyksiköitä, jotka Venäjän–Turkin sodassa (1877–1878) ja sitä edeltäneessä Serbian–Turkin sodassa (1876) sotivat Venäjän ja Serbian puolella maataan alistaneita ottomaaneja vastaan. Yksittäisestä sotilaasta käytettiin nimitystä opăltšenets-pobornik (), joka tarkoittaa vapaaehtoista taistelijaa. Bulgariassa kerättiin vapaaehtoisia Venäjän keisarin Aleksanteri II:n manifestin avulla. Bulgarialaiset saapuivat Venäjälle ja he kokoontuivat Samaran kaupungissa. Vapaaehtoisjoukot ottivat osaa ensimmäiseen ja neljänteen Shipkan taisteluun. Luokka:Osmanien valtakunnan sodat Luokka:Turkin sota Luokka:Historialliset joukkotyypit Luokka:Venäjän keisarikunnan armeija
Sanna-Mari Titov

Sanna-Mari Titov on suomalainen iskelmälaulaja. Hän on ollut aktiivinen myös harrastajateatterissa. Titov, joka on alun perin Kuopiosta, muutti vuonna 2003 Helsingin kautta Nurmijärvelle. Tutustuttuaan Ilkka Vainioon ja Sipe Santapukkiin hän julkaisi vuonna 2004 ensimmäisen singlensä ”Kukkia & sidontaa” Edel Records Finlandille, jolla esiintyi Titovin itsensä lisäksi mm. Anssi Kela. Tämän jälkeen ilmestyivät singlet ”Sukeltaa saat” ja ”Uskon ihmeisiin”, jotka olivat Ilkka Vainion ja Antti Vuorenmaan käsialaa. Vuotta myöhemmin Sanna-Mari ryhtyi yhteistyöhön lauluntekijä Ville Laaksosen kanssa ja ilmestyi single ”Niin odotimme aamua”. Vuonna 2006 Sanna-Mari alkoi kirjoittaa lauluja itse. Ensimmäinen oma kappale ”Luodut toisillemme” julkaistiin singlenä vuonna 2007. Vuonna 2009 laulajattaren levy-yhtiö vaihtui Edeliltä Magnum Musiciin ja kesän 2009 alussa julkaistiin uusi single ”Muisto rakkaudesta”. Kappaleen ovat kirjoittaneet Nalle Ahlstedt (sävellys) ja Sinikka Svärd (sanoitus). Kesällä 2009 julkaistiin Karjalan kunnailla -levy, jolla esiintyy karjalaissukuisia artisteja, kuten Erkki Liikanen, Kikka Laitinen ja Markku Aro. Sanna-Marin isä on syntyperäinen karjalainen Tuleman kylästä Salmista. Sanna-Mari sai tulkittavakseen kappaleet ”Muistatko Monrepos'n” ja ”Evakon laulu”. Kappaleet on uudelleen sovittanut Jasu Mäntylä. Syksyllä 2009 Sanna-Marin esittämä kappale ”Tunnustuksen tapaisia sanoja” (säveltänyt/sovittanut Nalle Ahlstedt ja sanoittanut Sana Mustonen) valittiin Euroviisujen 2010 avoimen kilpailun 30 parhaan kappaleen joukkoon kilpailemaan tammikuun alkukarsintapaikasta (yhteensä demoja lähetettiin Ylelle 267 kappaletta). Kappale julkaistiin singlenä helmikuussa 2010. == Diskografia == === Singlet === * Hiekkaa Saharaan (2012) * Tunnustuksen tapaisia sanoja (2010) * Evakon laulu (2009) * Muisto rakkaudesta (2009) * Luodut toisillemme (2007) * Niin odotimme aamua (2006) * Uskon ihmeisiin (2005) * Sukeltaa saat (2005) * Kukkia ja sidontaa (2004) === Kokoelmalevyt === * Karjalan kunnailla / Evakon laulu (2009) * Karjalan kunnailla / Muistatko Monrepos'n (2009) * Tähden Tähden 13 / Ei sitä voi tietää (2009) * Joulutarina soundtrack/ Uskon ihmeisiin (2007) * Iskelmä 7, 20 radiohittiä / Luodut toisillemme (2007) * Iskelmä 6, 20 radiohittiä / Niin odotimme aamua (2006) * Joulun tähtitaivas 2 / Uskon ihmeisiin (2005) * Poptaivas / Sukeltaa saata (2005) * Kukkia & sidontaa soundtrack / Kukkia & sidontaa (2004) == Aiheesta muualla == * Viralliset sivut * Myspace * Sanna-Marin esittely Extra Viihteen sivuilla Luokka:Suomalaiset iskelmälaulajat Luokka:Syntymävuosi puuttuu Luokka:Elävät henkilöt
Galt

Galt voi tarkoittaa seuraavia: ;Paikkoja: * Galt, entinen kaupunki Kanadassa, nykyisin osa Cambridgeä ;Henkilöitä: * John Galt (1779–1839), skotlantilainen kirjailija * Malcolm Patrick Galt (1929–2022), trinidadtobagolainen katolinen piispa ;Laivoja: * HMCS Galt, Kanadan kuninkaallisen laivaston Flower-luokan korvetti.
Piotr Trochowski

Piotr Trochowski (s. 22. maaliskuuta 1984 Tczew, Puola) on saksalainen jalkapalloilija, pelipaikaltaan keskikenttäpelaaja. Hän edusti kotimaansa seurojen lisäksi espanjalaista Sevillaa. == Peliura == === Seurat === Trochowski pelasi junioriaikoinaan FC Bayern Münchenin juniorijoukkueessa 1997–1999 ja FC St. Paulissa vuosina 1999–2001. Hänen ammattilaisuransa alkoi heti junioriuran päätyttyä Bayern München II:ssa, jossa hän pelasi vuoteen 2005 asti pelattuaan 38 ottelua ja tehtyään kahdeksan maalia. Vuodesta 2002 vuoteen 2005 hän pelasi kuitenkin samalla Bayernin pääseurassa pelaten 13 ottelua ja tehden yhden maalin. Vuodesta 2005 vuoteen 2011 hän edusti Hamburger SV:tä. === Maajoukkue === Trochowski edusti Saksaa alle 20-vuotiaiden MM-kisoissa 2003. Seuraavat kaksi vuotta hän oli alle 21-vuotiaiden organisaatiossa. Hän pelasi ensimmäiset arvo-ottelunsa A-maajoukkueessa vuoden 2008 EM-kisojen karsinnoissa. Saksan selviydyttyä helposti itse EM-kisoihin hänet valittiin karsintojen tapaan joukkueen kokoonpanoon. Hän kuului Saksan kokoonpanoon myös vuoden 2010 MM-kisoissa. Yhteensä hän on pelannut A-maajoukkueessa 35 ottelua ja tehnyt niissä kaksi maalia. == Lähteet == *Tilastot fussballdaten.de -sivuilla === Viitteet === Luokka:Saksalaiset jalkapalloilijat Luokka:Vuonna 1984 syntyneet Luokka:Elävät henkilöt
Gordon Parks

Gordon Roger Alexander Buchannan Parks (30. marraskuuta 1912 Fort Scott, Kansas – 7. maaliskuuta 2006 New York) oli monipuolinen yhdysvaltalainen taiteilija. Hän oli aktiivinen valokuvataiteen, elokuvan, kaunokirjallisuuden ja musiikin aloilla. Hän sai vuonna 1988 National Medal of Arts -palkinnon. Parks muistetaan kansainvälisesti etenkin elokuvaohjauksestaan Shaft – kivikova dekkari (1971), joka sai jatko-osia ja loi kokonaisen tyylisuunnan. Gordon Parks toimi 1940-luvun lopulta 1960-luvun loppuun Life-kuvalehden valokuvaajana. Hän kuvasi monenlaisia aiheita, mutta paljon myös mustan väestönosan köyhyydestä ja kansalaisoikeustaistelusta kertovia kuvia.Gordon Parksin muistokirjoitus Helsingin Sanomissa Vuonna 1963 Parks julkaisi omaelämäkerrallisen romaanin The Learning Tree, jonka hän itse ohjasi vuosikymmenen lopulla elokuvaksi The Learning Tree – vuosi elämästäni. Hän myös tuotti ja käsikirjoitti elokuvan ja teki siihen musiikin. Näin Parksista tuli ensimmäinen valtavirran elokuvayhtiölle ohjannut musta amerikkalainen. ==Lähteet== == Aiheesta muualla == * * Luokka:Yhdysvaltalaiset elokuvaohjaajat Luokka:Yhdysvaltalaiset valokuvaajat Luokka:Yhdysvaltalaiset kirjailijat Luokka:Vuonna 1912 syntyneet Luokka:Vuonna 2006 kuolleet Luokka:Afroamerikkalaiset
Kortelainen

Kortelainen on suomalainen sukunimi, Kortelainen-nimisiä henkilöitä: *Ahti Kortelainen, musiikkiäänittäjä *Aleksi Kortelainen (s. 1983), pesäpallotuomari *Anna Kortelainen (o.s. Tuovinen, s. 1968), taidehistorioitsija ja tietokirjailija *Ilmari Kortelainen (s. 1980), tutkija, filosofi ja Teatterikorkeakoulun opettaja *Jorma Kortelainen (1932–2012), hiihtäjä, soutaja ja olympiamitalisti *Jouni Kortelainen (s. 1957), kestävyysjuoksija *Kai Kortelainen (s. 1971), ohjelmajohtaja, toimittaja ja tietokirjailija *Kauko Kortelainen (s. 1933), kuvanveistäjä *Miikka Kortelainen (s. 1993), vasemmistoliittolainen poliitikko *Mika Kortelainen (s. 1967), entinen jääkiekkoilija *Mika Kortelainen (s. 1979), taloustieteilijä *Mikko Kortelainen (s. 1970), kokoomuslainen poliitikko *Olivia Kortelainen (s. 1997), salibandyn pelaaja *Petteri Kortelainen (s. 1994), pesäpalloilija *Teemu Kortelainen (s. 1990), salibandymaalivahti *Yrjö Kortelainen (1907–1996), opettaja, Enontekiön vanhan rakennus- ja kansankulttuurin tallentaja == Kuvitteellisia henkilöitä == * Krista Kortelainen, televisiosarjassa Uusi päivä
Charles Cioffi

Charles Cioffi (s. 31. lokakuuta 1935) on yhdysvaltalainen näyttelijä, joka esiintyi muiden muassa elokuvissa Shaft – kivikova dekkari (1971) ja Klute – rikosetsivä (1971). Cioffi syntyi New Yorkissa ja valmistui Michiganin osavaltionyliopistosta. Television puolella hän on esiintynyt esimerkiksi Päivien viemää -sarjassa. == Aiheesta muualla == * Luokka:Yhdysvaltalaiset näyttelijät Luokka:Vuonna 1935 syntyneet Luokka:Elävät henkilöt
Debbi Morgan

Deborah ”Debbi” Morgan (s. 20. syyskuuta 1956) on Emmy-palkittu yhdysvaltalainen näyttelijä. Hänet tunnetaan varsinkin tohtori Angie Hubbardin roolista televisiosarjassa All My Children. Morgan syntyi Pohjois-Carolinassa ja oli vuosina 1989–1994 naimisissa Charles S. Duttonin kanssa. == Aiheesta muualla == * * Luokka:Yhdysvaltalaiset näyttelijät Luokka:Vuonna 1956 syntyneet Luokka:Elävät henkilöt
Kuninkaantuomio

Kuninkaantuomio () oli Ruotsin kuninkaan itsensä antama tai hänen valtuuttamanaan kuninkaan nimissä annettu oikeudenkäyntiasian ratkaisu. Menettely vastasi ylintä oikeusastetta Ruotsi-Suomessa. Keskiajalla kuninkaat alkoivat varsinaisten tuomioistuinten rinnalla käyttää tuomitsemisvaltaa. Alkuaikoina kuningas itse ratkaisi asiat neuvoston avustamana tai hänen ollessaan estyneenä neuvosto tuomitsi yksinään. Maanlaki määräsi, että kuninkaantuomio annettiin niin sanotuilla tutkinto- ja oikaisukäräjillä. Käräjiä pitivät alkuaikoina kuningas tai kuninkaan määräämät henkilöt. Myöhemmin myös kuninkaan lautakunta piti käräjiä. Suomea varten Eerik XIII perusti 1407 Turkuun maanoikeuden, joka antoi tuomioita kuninkaan nimissä. Se kokoontui aina kesäisin ja sen jäseniä olivat piispa, Suomen laamanni, muutamat tuomiokapitulin jäsenet, kaikki maassa oleskelevat valtaneuvokset ja kaikki kihlakunnantuomarit. Maanoikeus ratkaisi yleensä vain asioita, joista kihlakunnan- ja laamanninoikeus olivat jo antaneet tuomionsa. Oikeutta haluavat kävivät edelleen myös kuninkaan luona Ruotsissa ja maanoikeus oli muutenkin epäkäytännöllinen järjestely. Niinpä sen käyttö vähitellen loppui. Korkeinta tuomiovaltaa käyttämään perustettiin 1614 Svean hovioikeus Tukholmaan. Se antoi tuomionsa kuninkaan nimissä, eikä sen päätöksiin sallittu muutoksenhakua. Siitä huolimatta tapa kääntyä kuninkaan puoleen säilyi. Maahan perustettiin useita muitakin hovioikeuksia, muun muassa Turkuun 1623. Tarvittiin jälleen yksi ylin tuomioistuin, jollaisena vuodesta 1669 toimi revisiokanslia. Se sai 1789 nimekseen kuninkaan korkein tuomioistuin. Suomen ylimpänä oikeusasteena toimi Venäjän vallan aikana senaatin oikeusosasto, joka sai ohjesääntönsä 1809. Vuonna 1918 perustettiin korkein oikeus ja korkein hallinto-oikeus, joka on ylin oikeusaste hallintoasioissa. Tietyissä asioissa ainoana oikeusasteena toimii valtakunnanoikeus. ==Lähteet== * Tietosanakirja, Tietosanakirja-osakeyhtiö 1913 * Iso tietosanakirja, Otava 1934 Luokka:Suomen oikeushistoria
Novaja Karelija

Novaja Karelija (pidemmästi KROO "Novaja Karelija", venäjäksi КРОО "Новая Карелия") on petroskoilainen nuorisojärjestö, joka tukee Karjalan nuorten terveyttä ja sosiaalista kehitystä. Järjestö oman ilmoituksensa mukaisesti määrittelee itse kulttuurisen, esteettisen, taloudellisen, teknisen ja sosiaalisen kehittymisen strategian. Aatteellisen (ei-kaupallisen) organisaation on rekisteröinyt Venäjän federaation oikeusministeriö 8. toukokuuta 2008. ==Toiminta== Organisaation verkkosivujen mukaan sen ensimmäinen tehtävä on ehkäistä suomalaisen revanšismin kasvu ja suomalaisten yritykset palauttaa osa Karjalan alueesta. 17. kesäkuuta 2008 Suomen pääkonsulaatin edessä Petroskoissa pidettäväksi suunnitellun mielenosoituksen koordinaattori oli Artem Sergejevitš Grivnikov. Mielenosoituksesta ei ollut tehty ilmoitusta miliisille, ja lehtitietojen mukaan se jäi järjestämättä. Ensimmäisenä asiasta Suomessa tiedotti Keskisuomalainen. Keskustelun suomalaisesta suomalaisen revanšismista Karjala-kysymykseen viitaten oli tiettävästi kaksi vuotta aikaisemmin Venäjän federaation virallisen lehden Rossijskaja gazetan artikkelissa, jossa epäiltiin Veikko Saksin Pro Karelian piirissä julkaiseman kirjan "Karjalan palautus" tukevan suomalaisen puunjalostusteollisuuden kauppapolitiikkaa Venäjällä aiheuttaen paineita Venäjän hallitusta kohtaan. ==Aiheesta muualla== *KROO Novaja Karalija: Luokka:Poliittiset nuorisojärjestöt Luokka:Venäjän politiikka Luokka:Petroskoi Luokka:Venäläiset järjestöt
Preston Ward

Preston Meyer Ward (24. heinäkuuta 1927 – 2. kesäkuuta 2013) oli yhdysvaltalainen baseballpelaaja, enimmäkseen ykkösvahti. Hänen ammattilaisseuroinaan olivat Brooklyn Dodgers (1948), Chicago Cubs (1950, 1953), Pittsburgh Pirates (1953–1956), Cleveland Indians (1956–1958) ja Kansas City Athletics (1958–1959). == Lähteet == Luokka:Yhdysvaltalaiset baseballpelaajat Luokka:Vuonna 1927 syntyneet Luokka:Vuonna 2013 kuolleet
Only Eyes Behind

Only Eyes Behind on Kyyria-yhtyeen ensimmäinen single vuodelta 1994. Single äänitettiin Helsingissä ja tuottajana toimi Kyyria. Kappaleet "Only Eyes Behind" ja "Jester" ovat miksannut Mikko Karmila. Kappaleen "Voice in a Mirage" on miksannut Timo Tolkki, ja Hiili Hiilesmaa on miksannut kappaleen "XTC". Single on osittain yhtyeen Blessed Ravings -levyltäYhtyeen viralliset kotisivut SpineFarmin sivustolla , ja sisältää kahden kyseisellä levyllä julkaistujen kappaleiden lisäksi kaksi uutta kappaletta. Tämän lisäksi nimikkokappale on tätä julkaisua varten editoitu versio. "XTC" on aikaisemmin julkaistu kokoelmalla "Monk Rock : Munkkiniemen nuorisotalon demostudion kokoelmalevy" nimellä "Xtasy". Singlellä olevat uudet kappaleet sisällettiin myöhemmin vuonna 1998 julkaistuun Blessed Ravings Remastered -levylle. Kannen kuva on Pekka Beloffin tuottama. == Kappaleet == # # # # === Editoitu nimikkokappale === Vaikka kappale "Only Eyes Behind" löytyy levyltä Blessed Ravings se ei ole sama versio; singleltä löytyvä kappale on lyhennetty alkuperäisestä. Täyspitkällä levyllä oleva versio on 5 minuuttia 22 sekuntia pitkä. == Nimikkokappale == Singlen nimikkokappaleen nimi on viittaus Jonathan Swiftin runoon "To Janus, on New Year's Day, 1726", josta löytyy rivi "Happy nation, were we blind, Or had only eyes behind !" Runo on ylistys Irlannin menneille suurteoille. == Kokoonpano == * Gas Lipstick – rummut * Dick Domestic Blues MF – koskettimet * Nico Etelävuori – basso * Mig Masta Tanner – kitara * Ville Tuomi – laulu === Vierailevat muusikot === * Tero Lampikari – kitara (kappale "Voice in the Mirage") * Ile Laaksomaa – saha (kappale "Only Eyes Behind") == Aiheesta muualla == * Singlen arvostelu (englanniksi) == Lähteet== Luokka:Vuoden 1994 kappaleet Luokka:Kyyrian kappaleet
Eduard Markarov

Eduard Artjomovitš Markarov (, s. 20. kesäkuuta 1942 Baku, Azerbaidžanin SNT, Neuvostoliitto) on armenialainen jalkapalloilija ja jalkapallovalmentaja. Peliurallaan Markarov pelasi hyökkääjänä. == Peliura == Markarov pelasi urallaan kahdessa seurassa: Neftši Bakussa ja Ararat Jerevanissa. Hän pelasi Neuvostoliiton pääsarjassa yhteensä 370 ottelua, joissa hän teki 121 maalia. Maajoukkueessa Markarov pelasi kolme ottelua ja edusti Neuvostoliittoa yksissä MM-kisoissa, vuonna 1966. == Valmennusura == Markarov on ollut valmentajana muun muassa Armenian maajoukkueessa ja Jerevanissa Araratissa, Kilikiassa, Erebunissa ja Malatiassa. Markarovin eksoottisin pesti lienee toistaiseksi kolmen vuoden reissu Libanoniin valmentamaan Homenmen Beirutia. Luokka:Armenialaiset jalkapalloilijat Luokka:Neuvostoliittolaiset jalkapalloilijat Luokka:Neuvostoliittolaiset jalkapallovalmentajat Luokka:Vuonna 1942 syntyneet Luokka:Elävät henkilöt
Mind the Light

Mind the Light on Kyyria-yhtyeen single vuodelta 1996. Single äänitettiin Saksassa ja tuottajana toimi Kyyria. Single on julkaistu yhtyeen Alien- levyltä, ja sisältää kolme kyseisellä levyllä julkaistua kappaletta. Sami Yli- Sirniö soittaa sitaria singlen nimikkokappaleella. Kaikki singlellä olevat uudet kappaleet löytyvät Alien-levyltäYhtyeen viralliset kotisivut SpineFarmin sivustolla. == Kappaleet == # # # == Kokoonpano == * Gas Lipstick – rummut * Dick Domestic Blues MF – koskettimet * Niclas Etelävuori – basso * Mig Masta Tanner – kitara * Ville Tuomi – laulu ==Lähteet== == Aiheesta muualla == * Singlen arvostelu (suomeksi) Luokka:Kyyrian kappaleet Luokka:Vuoden 1996 kappaleet
Jesus Döner

Jesus Döner on Kyyria-yhtyeen toistaiseksi viimeiseksi jäänyt single vuodelta 1998. Single äänitettiin 1998 Hyde Street StudiossaHyde Street Studion viralliset kotisivut San Franciscossa Yhdysvalloissa. Single on yhtyeen Inner Wellness -levyltäYhtyeen viralliset kotisivut SpineFarmin sivustolla (arkistoitu), ja sisältää kolme kyseisellä levyllä julkaistua kappaletta. Kappale ”Jesus Döner” on viittaus etelähelsinkiläiseen, Isolla Roobertinkadulla sijaitsevaan Tuomas-grilliin. Kappaleesta on Cut and Run -yhtiö tuottanut musiikkivideonOte Jesus Döner -videosta, jonka Heiner Timm on ohjannut nimellä Tim Luna. Video sai Suomen ensiesityksen MTV3:n Jyrki- ohjelmassa. Kaikki singlellä olevat uudet kappaleet löytyvät Inner Wellness -levyltä. == Kappaleet == # # # == Kokoonpano == * Ville Tuomi – laulu * Mig Masta Tanner – kitara * Niclas Etelävuori – basso * Gas Lipstick – rummut * Dick Domestic Blues MF – koskettimet == Aiheesta muualla == * Singlen arvostelu (suomeksi) == Lähteet== Luokka:Vuoden 1998 kappaleet Luokka:Kyyrian kappaleet
Jaafar Nimeiri

Jaafar Muhammad Nimeiri (; 1. tammikuuta 1930 Omdurman – 30. toukokuuta 2009 Khartum) oli Sudanin presidentti vuoteen 1985. Hän oli mukana johtamassa sotilasvallankaappausta 1969. Hän otti vuonna 1983 islamistien painostamana käyttöön islamilaisen šarialain, joka kosketti myös etelän kristittyjä. Nimeiri oli valtiovierailulla Yhdysvalloissa, kun Sudanissa käynnistynyt sotilasvallankaappaus syrjäytti hänet vuonna 1985. Hän eli vuoteen 1999 maanpaossa Sudanin pohjoisnaapurissa Egyptissä. Vuonna 2000 Nimeiri osallistui presidentinvaaleihin ja tuli toiseksi Omar al-Bashirin jälkeen saatuaan vajaat kymmenen prosenttia äänistä. ==Lähteet== ==Aiheesta muualla== Luokka:Sudanin presidentit Luokka:Vuonna 1930 syntyneet Luokka:Vuonna 2009 kuolleet
Jonathan Gallant

Jonathan Gallant (s. 23. heinäkuuta 1976 Streetsville, Ontario, Kanada) on kanadalaisen Billy Talent -yhtyeen basisti. Jonathan kasvoi Streetsvillessä ja alkoi soittaa bassoa 12-vuotiaana. Hän pääsi Our Lady of Mount Carmel Catholic Secondary School -kouluun ja soitti yhtyeessä nimeltä "To Each His Own" koulukaveri Benjamin Kowalewiczin kanssa. He myöhemmin tapasivat Aaron Solowoniukin, joka liittyi yhtyeeseen. Sen jälkeen he tapasivat Dragon Flower -yhtyeen ja Ian D'San, jonka jälkeen Ian liittyi yhtyeeseen ja he muuttivat yhtyeen nimen Pezziksi. == Lähteet == Luokka:Kanadalaiset basistit Luokka:Kanadalaiset rockmuusikot Luokka:Billy Talent Luokka:Vuonna 1976 syntyneet Luokka:Elävät henkilöt
Kuopion eläinpuisto

Kuopion eläinpuisto on vuonna 1984 perustettu kuopiolainen matkailukohde, jonka 30:stä eri eläinlajista suurin osa on kotieläimiä. Se sijaitsee Vehmasmäen kylässä. Kuopion Eläinpuiston yhteydessä sijaitsee hevostalli, joka toimii yksityistallina. Eläinpuisto on avoinna aina kesäisin joka päivä sekä joulun aikaan. == Aiheesta muualla == * Kuopion eläinpuiston kotisivut * Kuopion eläinpuiston ratsutallin kotisivut Luokka:Suomen kotieläinpuistot Luokka:Kuopion nähtävyydet
Arpinaama Charley

Arpinaama Charley (1851 – 12. maaliskuuta 1896) oli modok-intiaanien päällikkö. Hän otti osaa Modok-sotaan 1872-1873 ja hänen oletetaan ampuneen sodan ensimmäisen laukauksen. Kapteeni Jackin teloituksen 1873 jälkeen hänestä tuli sotavangeiksi otettujen modokien johtaja. Hänet korvattiin kuitenkin jo vuoden jälkeen, sillä hän ei osannut puhua englantia. Luokka:Yhdysvaltalaiset intiaanipäälliköt Luokka:Modokit Luokka:Vuonna 1851 syntyneet Luokka:Vuonna 1896 kuolleet